CELEX: 62009CA0124
Language: lt
Date: 2010-04-29 00:00:00
Title: Byla C-124/09: 2010 m. balandžio 29 d. Teisingumo Teismo (trečioji kolegija) sprendimas byloje ( Raad van State (Nyderlandai) prašymas priimti prejudicinį sprendimą) Smit Reizen BV prieš Minister van Verkeer en Waterstaat (Prašymas priimti prejudicinį sprendimą — Reglamentai (EEB) Nr. 3820/85 ir Nr. 3821/85 — Kelių transportas — Pareiga registruoti — Poilsio ir kiti darbo laikotarpiai — Laikas, sugaištas atvykstant į transporto priemonės, kurioje yra įrengtas kontrolės įrenginys, paėmimo vietą — Sąvoka „pagrindinis veiklos centras“ )

19.6.2010   
            
            
               LT
            
            
               Europos Sąjungos oficialusis leidinys
            
            
               C 161/13
            
         
      2010 m. balandžio 29 d. Teisingumo Teismo (trečioji kolegija) sprendimas byloje (Raad van State (Nyderlandai) prašymas priimti prejudicinį sprendimą) Smit Reizen BV prieš Minister van Verkeer en Waterstaat
      
      (Byla C-124/09) (1)
      
      (Prašymas priimti prejudicinį sprendimą - Reglamentai (EEB) Nr. 3820/85 ir Nr. 3821/85 - Kelių transportas - Pareiga registruoti - Poilsio ir kiti darbo laikotarpiai - Laikas, sugaištas atvykstant į transporto priemonės, kurioje yra įrengtas kontrolės įrenginys, paėmimo vietą - Sąvoka „pagrindinis veiklos centras“)
      (2010/C 161/19)
      Proceso kalba: olandų
      
         Prašymą priimti prejudicinį sprendimą pateikęs teismas
      
      
         Raad van State
      
      
         Šalys pagrindinėje byloje
      
      
         Ieškovė: Smit Reizen BV
      
      
         Atsakovas: Minister van Verkeer en Waterstaat
      
      
         Dalykas
      
      Prašymas priimti prejudicinį sprendimą — Raad van State — 1985 m. gruodžio 20 d. Tarybos reglamento (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo (OL L 370, p. 1; 2004 m. specialusis leidimas lietuvių kalba, 5 sk., 1 t., p. 319) 1 straipsnio ir 1985 m. gruodžio 20 d. Tarybos reglamento (EEB) Nr. 3821/85 dėl kelių transporto priemonėse naudojamų tachografų (OL L 370, p. 8; 2004 m. specialusis leidimas lietuvių kalba, 7 sk., 1 t., p. 227) 15 straipsnio išaiškinimas — Pertraukos darbo metu, kasdienio poilsio laikotarpiai ir darbo laikas — Sąvoka — Registracijos pareiga — Laikas, praleistas atvykstant į transporto priemonės paėmimo vietą, esančią ne įmonės pagrindiniame veiklos centre — Pagrindinis veiklos centras — Sąvoka — Trečiojo asmens vykdomas vairuotojo atvežimas
      
         Rezoliucinė dalis
      
      
                  1.
               
               
                  2001 m. sausio 18 d. Sprendimo Skills Motor Coaches ir kt. (C-297/99) 21 ir paskesniuose punktuose esanti sąvoka „pagrindinis veiklos centras“ turi būti apibrėžiama kaip konkreti vairuotojo paslaugų teikimo vieta, t. y. transporto įmonės padalinys, iš kurio jis, vykdydamas įprastas savo funkcijas ir neturėdamas pareigos vykdyti ypatingų darbdavio užduočių, reguliariai išvyksta į kelionę ir į kurį jai pasibaigus grįžta.
               
            
                  2.
               
               
                  Tai, kad atitinkamas vairuotojas į transporto priemonės su įrengtu kontrolės įrenginiu paėmimo vietą vyksta pats arba jį į šią vietą atveža kažkas kitas, neturi reikšmės kvalifikuojant kelionės laiką sąvokos „poilsis“ pagal 1985 m. gruodžio 20 d. Tarybos reglamento (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo 1 straipsnio 5 punktą atžvilgiu.
               
            
         (1)  OL C 129, 2009 6 6.